Magic és Michael.
Négy negyed, hét meccs, amennyiben szükséges,
a profi kosaras címért.
A két kosármester, Magic és Michael.
A mindent eldöntő győzelemért.
A két nagy ellenfél.
Ez volt az első, hogy megküzdöttünk egymással.
Két legenda párbajozik.
LA Magic Johnsona és Chicago Michael Jordane.
Ha a hegy tetején állsz,
akkor nem akarod, hogy bárki is lelökjön onnan.
A BULLS HÁTVÉDE
Akkor küzdeni fogsz, amíg le nem taszítanak onnan.
És Magic akkor ott tartott.
Ő volt… Ő volt nekem a hegy tetején.
Minden energiád abba ölöd,
hogy egy embert legyőzz, egyetlen embert.
Ellenfélként nem akartam könnyen adni azt a koronát.
Magic, így hívnak
A szívemben tudtam, hogy ki lesz a feleségem.
Még nem álltam készen a házasságra, de tudtam, hogy Cookie lesz a feleségem.
Persze az anyja, az apja, meg a barátai is úgy látták,
hogy, nem én vagyok neki a megfelelő. Értitek.
Mert állandóan összetörtem a szívét.
De mindig is nagyon szerettem őt.
Eléggé ismertem, tudtam, hogy nem a szerelemmel van a baj.
Nem azzal.
’91-ben, amikor a Bulls ellen játszottunk,
azt mondta nekem:
„Ha együtt akarunk maradni, akkor LA-be kell költöznöm.”
Azt mondtam: „Szerintem az a baj…
Azért nem tudunk összeházasodni,
mert még csak nem is ugyanott lakunk.”
Addig csak távkapcsolatban éltünk.
„Meg kell tanulnunk egy városban élni.
Csak akkor megyek, ha lesz állásom, és lesz saját lakásom,
hogy független maradhassak.”
Voltunk páran, akik kiakadtak, hogy visszament hozzá,
pedig annyiszor összetörte a szívét. Hát…
EGYETEMI BARÁTNŐK
„Elfelejtetted, mi történt?”
Az volt az első év,
hogy meghívott a bajnokságra.
HAJRÁ LAKERS!
Semelyik bajnokságra sem hívott még el.
Szóval a Chicago elleni meccsre végre megengedte,
hogy elmenjek.
Nagyon vártam a bajnokságot.
Hiszen a Chicago Bulls meg Michael Jordan ellen játszottak.
A LAKERS HÁTVÉDE
Szerintem nem volt olyan szezon, hogy gyengének éreztük volna a csapatot.
Ennyire önteltek és magabiztosak voltunk.
Így indultunk Chicagóba is.
A feldobás az LA Lakersé,
Magic Johnson Michael Jordan ellen.
Jók voltak. A Chicago jó volt…
A LAKERS BEDOBÓJA
…de döntőben még nem játszottak.
Így még nem tudták, hogy milyen.
Ez hátrányt jelentett nekik.
Ez volt az első, hogy megküzdhettünk az óriás ellen.
A meccset mind idegesen vártuk.
Magabiztos voltam. Az első meccset megnyertük.
A.C. Green szerez labdát a Lakersnek.
Magic!
A LAKERS SZERZETT ELŐNYT A BULLS ELLEN
Számítottunk rá. Újra a döntőben vagyunk.
Már volt benne rutinunk.
A LAKERS BEDOBÓJA
Fontos meccseket nyertünk.
AZ LA TAPASZTALATA DÖNTÖTTE EL A MECCSET
Második meccs, hajrá! Nyomassuk!
PARKINS KÉSEI HÁROMPONTOSA NYERTE A MECCSET
Aztán sorban megnyertek négyet.
Utolsó másodpercek. Magic hárompontosát blokkolják.
Pippen elveszi a labdát.
És a Bulls megnyeri az első NBA-bajnoki címét!
Magic foggal-körömmel küzd.
Valamit el kellett vennem tőle, ő már sokszor állt a dobogó tetején.
És sikerült is, elvettünk valamit tőle.
Ki akartam hívni a pályára, de nem tudtam.
Szerettem volna gratulálni neki.
Bejött az öltözőnkbe, és szorosan megölelt.
Gratulált, és minden jót kívánt.
Amikor megölelt, elsírta magát.
Mindketten meghatódtunk, szép pillanat volt.
Azt akartam mondani neki: „Gratulálok az első bajnoki címedhez!”
Nem volt kötelező. Értitek. Mivel ő volt az ellenfelem.
De tudta, hogy mit jelent.
Hogy ez a tisztelet,
most már én is a klub tagja vagyok,
a Larry Bird-Magic Johnson klub tagja.
Ebből látszik, mekkora profi valójában.
Michael Jordan az MVP, egyértelműen.
Úgy érzed, hogy most átvetted Magic Johnsontól a stafétát?
Michael Jordan azt mondta…
AZ ESPN SPORTÚJSÁGÍRÓJA
„Most már add át nekem azt a stafétát!”
Magic meg… „Nem is tudom. Nem is tudom.”
Még fogni akarta egy kicsit.
Be kell valljam, megérdemelten győztek.
De nagyon fájdalmas volt az a vereség.
Azt mondtam: „Jó, akkor jövőre megnyerjük.”
Bár vesztettünk, a kapcsolatunknak sokat jelentett a bajnokság.
Jó tapasztalatot szerzett,
megértette, hogy az élete része lehetek.
Aztán jött a medencés buli.
Hát igen, híres voltam a bulijaimról.
Én tartottam a legjobb bulikat Hollywoodban.
Elképesztő medencés bulikat tartottam.
Mindenki az én medencés bulimra akart jönni.
Jó móka volt. Meg izgi.
A LAKERS HÁTVÉDE
Veszélyes volt, ha nős voltál. Veszélyes volt, ha nem voltál nős.
A feleségek nem örültek neki, hogy a férjeik ott voltak,
őket meg nem hívták meg.
Értitek. Nőjetek már fel!
Nem lehet… Nem lehet már ilyet csinálni!
Én meg csak mondtam neki: „Ez az egész elképesztő!”
Ő meg: „Az az elképesztő, hogy ekkora ügyet csinálsz belőle!”
Úgyhogy jól összevesztünk megint.
„Ha megtartod a bulit, akkor vége.”
Én makacs voltam, ő is makacs volt.
Az eszem azt mondta: „Ne menj bele megint!
Ne vesződj vele!
Ez talán egy jel.
Hogy sosem változik már meg.”
Annyi volt. Szakítottunk.
Nem hittem, hogy tényleg otthagy.
Az eléggé szíven ütött.
A szezon után mindig a Bahamákra utaztam,
hogy egy hétig csak aludjak,
meg pihenjek testileg és lelkileg is.
Cookie sok mindent átélt. Ez egyértelmű.
De sokkal jobbat érdemelt.
Nem azt érdemelte, hogy feleségül kérjem,
aztán háromszor meggondoljam magam.
Nem ezt érdemelte. Ennél sokkal többet érdemelt.
Ha az ember lelki társáról van szó…
Ő volt a tökéletes nő számomra.
Aztán apa felhívott, és azt mondta nekem:
„Junior, gyorsan vedd el azt a lányt!
Isten áldása ez a nő.
Nagy hibát követsz el. Életed legnagyobb hibáját.”
Aztán jött a telefonhívás.
Azt mondta: „Most már menni fog.”
Mondom: „Jó. Csak úgy megyek bele, ha…
Ha visszajössz, megyünk egyből Vegasba, összeházasodunk,
essünk túl rajta!
Nem kell nekem esküvő.”
Akkor már nem tudtam mit mondani.
„Jó, csináljuk!”
Azt mondta: „Én rövid jegyességet akarok.
Csináljuk most,” „mielőtt még meggondolod magad.”
Mondom: „De nem fogom.”
1991. SZEPTEMBER 14.
Emlékszem, arra gondoltam: „Mi van, ha nem jön el?”
Még mindig attól féltem, hogy visszatáncol,
mert már annyiszor megtette.
Mint az Oltári nőben Julia Robertsszel. Ő volt az oltári férfi.
A ruhám túl nagy lett rám,
mert annyit fogytam a stressztől.
Tiszta ideg voltam, a barátnőim próbáltak lenyugtatni.
„Eljön, ne aggódj!”
Semmi nevetés, semmi kuncogás.
Ne mondjátok, hogy „Halleluja,” amikor kimondják a házasságot!
Folyton lestem az ajtót:
„Itt van már? Itt van már?”
Azon a ponton már úgy voltunk:
„Ha odaérünk, és még nem fújták le, akkor meglesz.”
- Igen. Igen. - Értitek. Aztán…
- És megvolt. - Igen. Csodálatos volt.
Rendesen megvárattam.
Az, hogy otthon, Michiganben tartottuk,
a család, a barátok és az egész állam előtt,
az nagyszerű érzés volt.
A templom hátuljában álltunk apával,
kitárták az ajtót,
és lefagytam.
Mert még mindig kételkedtem a dologban.
Apa azt kérdezte: „Jól vagy? Biztos akarod?”
Vettem egy nagy levegőt, és odavezetett az oltárhoz.
Amikor megláttam, hogy milyen gyönyörű,
elsírtam magam.
Csodálatos pillanat volt.
- Cookie igazi hercegnő volt. - Igen.
Gyönyörű volt. De Earvin is.
- Láttuk, hogy szinte… - Igen, megkönnyebbült.
Igen. Igen. Igen.
Hogy: „Most már az enyém. Minden rendben. Minden.”
Mostantól férj és feleség vagytok.
Megcsókolhatod a menyasszonyt.
Az érzés, hogy most már együtt vagyunk,
és belevághatunk a közös életünkbe,
nagyszerű volt.
PÁRIZS 1991. OKTÓBER 18.
NBA-ELŐSZEZON
Mivel Párizsba mentünk a Lakersszel,
hogy francia csapatok ellen játsszunk,
úgy voltunk vele: „Akkor legyen ez a nászutunk!”
Tegnap este. Oké, legközelebb meglesz.
Cookie-val nászúton vagyunk, várost nézünk.
Éjszakánként sétálgatunk, élvezzük egymás társaságát.
Most olyan, mintha megint egyetemisták lennénk.
Már hónapokkal előtte leálltam a fogamzásgátlóval,
mert úgyis össze akartunk házasodni.
Párizsban pedig gyanús lett a dolog.
Csináljunk egy tesztet!
De nem értettük, mert franciául volt.
Amikor bejött az egyik szobalány takarítani,
megmutattam neki a tesztet,
ő meg… Én…
Azt mondja: „Oui, oui!”
Boldog voltam, mert erre vágytunk,
egy közös gyerekre.
Végre összeházasodtam Cookie-val, és most gyereket vár.
És most jöhet a szezon!
A fő feladat az volt, hogy legyőzzük a Bullst.
A LAKERS SPORTEDZŐJE
Úgy éreztük: „Na, ez… Ez a csapat, ami most van…
Ezzel meglesz a döntőbe jutás.”
Két meccs volt hátra az előszezonból.
1991. OKTÓBER 26.
Leszálltunk Salt Lake-ben. Odaértünk a hotelbe.
Üzentek, hogy hívjam fel az irodát.
Felhívom Jerryt, azt mondja: „Küldd haza Magicet!”
„De miért?”
„Nem mondhatom el, de küldd haza!”
„Most rögtön.”
Jerry még sosem beszélt így velem.
Hogy: „Van valami, amit el kell mondanom.”
Mondtam, hogy jó. Felhívtam.
Mondom: „Figyelj, haza kell menned!”
Megkérdeztem: „Hát, jó, de miért?”
Azt válaszolta: „Nem tudom. Csak annyit mondott, hogy menj haza.”
De mondom: „A meccs után úgyis hazamegyünk,
nem jó, ha holnap megyek hozzá?”
Azt mondta: „Nem, most azonnal indulj!”
Felhívott dr. Mellman. Azt mondta…
MAGIC ÜGYNÖKE
„Jöjjön haza Utah-ból!” Én erre: „Miért?” Ő: „Nem mondhatom el.”
„Earvin jöjjön haza!” „Nem játszhat?” „Nem játszhat.”
A LAKERS SPORTORVOSA
„Küldjétek haza! Nem játszhat.
Jöjjön a rendelőmbe, ha hazaér!”
Utah-ban Magic is játszott volna.
De amikor odaértünk az arénába, Magic nem volt ott.
Állítólag visszament LA-be.
Mert influenzás, megfázott. Ilyesmi.
Már megvolt az előszezonos vizsgálat.
Ha bármi baja lett volna,
az már kijött volna akkor.
Rákos? Mi lehet a baj?
Egyből dr. Mellmanhez mentem.
A rendelője a harmadikon volt.
Úgy fél hat felé járt.
A váróterem üres volt már.
Dr. Mellman kinyitja az ajtót,
azt mondja: „Earvin, gyere be!”
Még mindig magam előtt látom a rendelőt,
hogy hol ült ő meg Lon.
Leültem, és…
éreztem, hogy baj van, láttam az arcán.
Kihúzta az egyik fiókot,
elővett egy fedexes borítékot, egy papírlappal.
És…
„Sajnos az a rossz hírem van, hogy HIV-fertőzött vagy.”
HIV-1 ANTIGÉN ÉS HIV-1/HIV-2 ANTITESTEK VANNAK JELEN.
KIMUTATHATÓ A HIV-FERTŐZÉS.
Némán ültem ott.
Nem hittem el…
teljesen lefagytam.
Mondom: „Biztos ez?”
Aztán összeszedtem magam, megkérdeztem:
„Jó, de… Mit jelent ez?
Meg fogok halni?”
Azt válaszolta: „Hát, még nem tudjuk.”
„Meg más gondok is vannak.
Ott van a feleségem. Terhes.
Mit mondjak neki?”
Egy tündérmese várt ránk,
most meg jött ez a rettenetes hír.
Ott ültem a rendelőben: „Ó, te jó Isten!
Most hogy mondjam el neki?”
Tudtam, hogy teljesen összetöri majd ez a hír.
Épp meccsnézésre készültem otthon, amikor megcsörrent a telefon.
Earvin hívott.
Azt mondta: „Hazafelé tartok, otthon elmondok mindent.”
Tudtam, hogy komoly dologról lehet szó, ha kihagyja a meccset.
Szörnyű volt a várakozás.
Még sosem volt ilyen nehéz dolgom az életben.
Megmondani a szerelmednek,
aki viszontszeret téged…
Belépett az ajtón, rám nézett,
és azt mondta: „Beszélnünk kell.”
„Nem tudom, hogy mondjam el, inkább egyből kimondom.
Kimutatták nálam a HIV-vírust, ami az AIDS-et is okozza.”
Elsírta magát, és…
ez teljesen összetört lelkileg.
Teljesen.
„Jézusom, meg fogsz halni?”
Minden beteg, akiről hallottunk, meghalt.
Megkérdezte: „Ez mit jelent rám nézve?
Mit jelent a babára nézve?” Nem tudtam megmondani.
Úristen! A kisbabám!
Mi van a kisbabámmal?
Mi lesz a kisbabámmal?
Azt mondtam: „Jaj, ne! Ne, ne! Ne!”
ANYA
„Ez nem lehet igaz.”
Akkoriban nem tudtak róla sokat.
TESTVÉR
Csak azt, hogy halálos.
Épp vacsorához készültünk,
de én fogtam a táskám, és autóba ültem.
Elsírtam magam.
Imádkoztam, sírtam, és imádkoztam.
Mintha valaki gyomorszájon vágott volna.
Mindenkit lesújtott a hír, de anya és apa fájdalmát látni
annyira borzasztó volt!
TESTVÉR
„Uram, ne vedd el a fiamat!
Ne vedd el a fiamat, Uram! Kérlek, ne vedd el!”
Sírtam. Muszáj volt elvonulnom sírni.
TESTVÉR
És…
Csörgött a telefon. Anya hosszan beszélt valakivel.
MAGIC FIA
Azt mondta: „Apád beszélne veled.”
Emlékszem, próbálta megmagyarázni.
„Elkaptam ezt a HIV-vírust.
Az orvosok nem tudnak sokat róla.
Rendben leszek.”
Aztán beszéltem anyával, próbáltam megérteni a helyzetet.
Beszéltem orvosokkal, ők azt mondták: „Tölts vele minél több időt,
mert talán… talán már csak pár éve van hátra!”
1991. OKTÓBER 27.
Másnap felkeltünk, elmentünk a rendelőbe.
Engem is leteszteltek.
De napokig kellett várni az eredményre.
Szörnyű volt az a bizonytalanság.
Az volt a legrosszabb dolog,
az a sok várakozás, a gondolatok…
A szüleimre gondoltam, a testvéreimre, a fiamra, Andréra.
Most írjam meg a végrendeletemet?
Azt hittem, halál vár rám.
Nem aludtam. Folyton arra gondoltam:
„Vajon már többet nem ölelhetem meg?”
Átjöttek hozzám Cookie-val.
Megérkeztek, nyílik az ajtó.
Mindketten sírtak.
Mit mondhat ilyenkor az ember? Mit tehet?
Earvin azt mondta: „Oké, sétáljunk egyet ketten!
Sétálunk egyet a parton.”
Elindultunk, elkezdett beszélni.
Azt mondtam: „Ha bármi történik,
akkor kérlek, gondoskodj a családomról!”
„Gondolom, a kosárnak annyi.”
És egy ponton azt mondta: „Nem tudom, akarok-e élni.
Lehet, inkább öngyilkos leszek. Inkább…”
1991. OKTÓBER 30.
Elküldték a vérmintáját dr. David Hónak,
aki az Aaron Diamond AIDS Intézménynek dolgozott.
AZ ÉV EMBERE
1980-ban kezdtem el foglalkozni a HIV/AIDS-szel.
Los Angelesben nőttem fel,
már tinédzserkoromtól kezdve Lakers-rajongó voltam.
AIDS-KUTATÓ
Tehát nagyon jól tudtam, ki az a Magic.
Felhívott: „Earvin nagyon beteg.
A T-sejtjeinek száma 203.”
És ez pont egy határértéket jelentett.
Kétszáz alatt AIDS-ed van.
Ez súlyos problémát jelentett.
Nyilván a határérték közelében volt,
alatta már számos fertőzés fenyegette a szervezetét.
Beszéltünk a várható élettartamról.
Legfeljebb két-három év.
Nem bíztam abban,
hogy a 200-as T-sejtszám életben tartja még öt évig.
A T-sejtek segítik az immunrendszert bizonyos fertőzések leküzdésében,
antitesteket állítanak elő, meg a citotoxikus T-sejteket.
A sejtek számának csökkenésével
a HIV kiiktatja az immunválasz kiváltóját.
Így az ember nem tudja kivédeni
a különböző, minket körülvevő patogéneket.
A NIAID VEZETŐJE
Már azóta foglalkozom ezzel a járvánnyal,
hogy felismertük: ez egy új betegség.
A molekuláris biológia fejlődése az utóbbi 10 évben
lehetővé tette az NIH tudósainak,
valamint az NIH által támogatott amerikai egyetemeknek,
hogy, ahogy mondjuk, feltérképezzük az AIDS vírus genomját.
A HIV GENOMTÉRKÉPE
1991 kritikus év volt,
mert még nem voltak optimális gyógyszereink.
Ha korán diagnosztizálták az embert, akkor talán szerencséje volt.
Azt tanácsoltam: használjuk az akkori gyógyszereket, hogy lelassítsuk,
így védjük az immunrendszerét, amennyire lehetséges.
Aztán a jövőben biztosan lesznek jobb gyógyszerek.
Akkor csak egy gyógyszer volt, az AZT.
És ötöt kellett bevenni belőle, háromszor egy nap.
Azt eléggé megszenvedtem.
Az AZT hányingert, hányást, vérszegénységet okoz.
Azt nem tudtuk, hogy az extrém fizikai terhelés,
ami egy profi sportolót ér,
káros lenne-e az egészségére.
Dr. Ho azt mondta: „Nem kosarazhat többé.
A kosaras karrierjének vége.”
A csapattársainak sem mondta el.
Beszéltem Earvinnel és Cookie-val.
Cookie eleinte azt mondta:
„Nem hozzuk nyilvánosságra.
Azt mondjuk, hogy visszavonul a kosártól.”
Azt még elbírtam lelkileg, hogy napról napra küzdjünk,
szépen, csendben,
de a nyilvánosságra nem álltam készen.
Ha bejelenti, akkor máshogy kezelnek majd minket.
Nem látnak majd szívesen.
Nem mernek majd megérinteni. Értitek, ilyesmi.
A sajtóval őszinteségre törekszünk…
A LAKERS ÜGYVEZETŐJE
…megosztjuk velük, mi történik.
De nem kell mindenről beszámolni.
Viszont ebből hatalmas hír lett volna világszerte.
„Mit mondjunk?”
Mindenki engem kérdezgetett.
„Azt mondjuk majd, hogy influenza.”
Sporthíreink: ma kezdődik az NBA-bajnokság,
a sima szezonban 12 meccset játszanak le.
1991. NOVEMBER 1.
A kérdés pedig az, hogy továbbra is szárnyal-e a Chicago.
Johnson két napja megjelent az edzésen,
miután influenzája miatt kihagyta az első három Lakers-meccset.
A sajtónak azt nyilatkozta: reméli, hamarosan újra játszhat.
Nem hiányzik egy rándulás vagy egy sérülés
a sok kihagyott edzés után.
Mivel nem edzettem, ezért most erre kell koncentrálnom.
Hogy újra jó formában legyek. Az, hogy itt lehetek, már attól…
- Jobban vagy? - Jobban. Jobban.
- Este játszol? - Sajnos nem.
- Sajnos? - Sajnos nem.
- Karácsonykor találkozunk. - …ma nem, haver.
Oké. Hogy vagy, tesó?
Mindennap új kérdések jöttek.
Ahogy teltek a napok,
egyre többen kételkedtek már az influenzasztoriban.
A média gyanakodott.
MAGIC VALÓSZÍNŰLEG KIHAGYJA A SZEZON ELEJÉT
Tisztelettel akartuk kezelni, meg elhinni, amit mondtak,
de azért már eléggé gyanakodtunk.
LOS ANGELES-I RÁDIÓS
Nem megyünk mindennek utána.
Ha valaki bezúzza a körmét, vagy ilyesmi,
meg ha gyomorrontásuk van, nem kezdünk el gyanakodni.
De itt azért többről volt szó.
Az emberek…
Sugdolóztak, de ők azt mondták: „Nem, nem. Semmiség.”
Hazudtam a családomnak.
A csapatomnak, a vezetőedzőmnek is.
Hazudtam mindenkinek.
Hazudtunk az egész világnak.
Mindennap félelemben ébredtem:
„Úristen! Most ez a helyzet van.”
Mindennap azt mondtam: „Jó, éljük túl a mai napot!
Az Úr segítségével túléljük.
Hinnünk kell benne, menni fog.”
1991. NOVEMBER 3.
Elmentünk az eredményekért.
Azt hittem, elájulok.
Azt mondták: „A jó hír, hogy nem kaptad el.
És ha te nem kaptad el, akkor a baba sem.”
Ember, amikor megkaptam az eredményeket…
Megöleltük egymást.
Hátramentem…
és bőgtem, mint egy kisgyerek.
Volt valami, amiért érdemes volt élnem.
Kellett találnom valakit, aki ezzel a betegséggel él,
aki segít megérteni, mivel jár ez az egész.
Hogy fog kinézni az életem mostantól?
Örömmel jelentem be
a nőt, aki emberek millióit inspirálja…
ÉS AZ AIDS?
…aki 11 éve él HIV-vel,
a Gyermekgyógyászati AIDS Alapítvány alapítóját, Elizabeth Glasert. Köszönöm.
Felkerestem Elizabeth Glasert. Egy cikkben olvastam róla.
És azt akartam, hogy találkozzanak.
Tizenegy évvel ezelőtt…
amikor az első gyermekemet szültem,
vérezni kezdtem, három liter vért kaptam átömlesztéssel.
Négy évvel ezután kiderült, hogy AIDS-szel fertőződtem meg,
és akaratlanul továbbadtam a lányomnak is, Arielnek, az anyatejemmel,
valamint Jake fiamnak, méhen keresztül.
Beszélgettünk Lonnal,
próbáltuk kitalálni, hogy mi legyen,
a pro és kontrákat a nyilvánossággal kapcsolatban…
hogy bejelentsük-e.
Megkérdeztem Elisabethet: „Mit tegyek?”
Ő pedig… Egyből azt mondta: „Vállald fel a nyilvánosság előtt!”
„Legyél te a betegség arca!
Legyél az AIDS arca! Szükség lenne rád.”
Amikor megtudtuk, hogy mi történt…
hogy hárman lettünk AIDS-esek, vagy fertőződtünk meg a HIV-vírussal…
az orvos mondta: „Ne szóljanak senkinek! A világ még nem áll erre készen.”
Azt mondta: „Magic lesz a fiam megmentője.
Én meg fogok halni. A lányom meghalt.
De Jake életét megmentheti.
Magic lesz a betegség arca.”
Amikor találkoztunk vele, már maga a jelenléte is
nagyon reményt keltő volt.
Mert dühös volt, azt mondta:
„Vegyél részt a dologban, amennyire tudsz!
Vegyél részt a gyógymód keresésében!
A fertőzöttek támogatásában.
Vegyél részt az egészben! Foglalkozz vele!”
Rádöbbentem, hogy Isten mindenkinek tartogat egy szerepet.
Úgy érzem, az ő szerepe az volt,
hogy az egész arca legyen,
próbáljon minél több embert támogatni, megmenteni.
November 6-án, a házamban úgy döntöttünk:
„November 8-án tartunk egy sajtótájékoztatót.
Kell egy nap a szervezésre.”
Szuper. Megvan.
Mindenkinek lesz elég ideje a felkészülésre.
1991. NOVEMBER 7.
Átlagos nap volt.
Készültem a másnapi sajtótájékoztatóra. Korán bementem az irodába.
Úgy reggel kilenckor felhív egy helyi rádiós,
és azt mondja: „Lon, itt egy hír arról, hogy Earvin AIDS-es.”
Behívtak a hírigazgatóhoz.
Azt mondta: „Kaptunk egy fülest.
Magicnek HIV-je van, visszavonul.”
Egyből elkezdtem telefonálni.
Azt mondtam: „Randy, ne adjátok ki ezt a hírt!
Visszahívlak, de kérlek, ne adjátok ki ezt a hírt!”
„De igaz?”
Nem tagadta.
Jött a füles, biztosnak tűnt,
és sok mindent megmagyarázott.
Például azt, hogy miért nem hallunk róla semmit.
Miért titkolóznak ennyire.
Amíg az autóban ültem, lehoztuk a hírt.
Összeomlott bennem a világ.
És a barátom most így fog nyilatkozni.
A Loyolában edzettünk,
amikor felhívott Jerry West.
Jerry azt mondta: „Kiszivárgott a hír.
Egy rádiós személyiség bejelentette, hogy Magic HIV-pozitív.
Mindenki jöjjön el a teremből!”
Gary Vitti bejött az edzés közepén, és azt mondta: „Figyeljetek…
Mindenki szálljon kocsiba, és menjetek a Forumba!
Ne álljatok meg! Ne beszéljetek senkivel!”
„Mondjatok le mindent!
Mindenkit kérek a Forumba!
Ez sorsdöntő bejelentés lesz.”
Egyenesen a Forumba mentem.
Azt mondták: „Earvin sajtótájékoztatót tart. Téged is meghívott.”
A LAKERS CENTERE
„El tudnál jönni? Fontos.”
Csak ennyit mondtak.
Végül mindenki odaért,
bementünk az öltözőbe.
LAKERS - ÖLTÖZŐ KIZÁRÓLAG JÁTÉKOSOK
Nem akartam visszavonulni.
Nem akartam még elbúcsúzni tőlük.
Az egészben talán az volt a legnehezebb,
hogy többet nem harcolhatok velük.
Körbement az öltözőben,
mindenkit megölelt, mindenkinek súgott valamit a fülébe.
Akkor mondta el, hogy mi a helyzet.
Szem nem maradt szárazon.
Sokkoló volt.
De támogatni akartam.
Ő is mindig támogatott engem.
Nem akartuk elhinni.
Ott ültünk lefagyva.
A fivéred.
Évek óta egy csapatban vagytok.
Ha ezt hallod egy családtagod szájából,
az szörnyen sokkoló.
Elsírtam magam. „Hogy történhetett ez?”
Szinte mind azt gondoltuk: „Meg fog halni.”
Zsibbasztó érzés volt.
Hallja az ember a TV-ben,
csak azt nem várja, hogy valaki olyan lesz,
akivel állandóan együtt van, szinte már családtagja.
És
aztán felment, és bejelentette a világnak.
Oké, ott fog állni.
Még várakozunk.
Nyilván egyre nagyobb a feszültség emiatt.
Szeretnénk választ kapni előbb vagy utóbb
arra a kérdésre, hogy mi a helyzet.
Feszült a hangulat.
Lakers-vezetőség. Jerry Buss, a Lakers tulajdonosa.
És Magic Johnson is fellép a pódiumra.
Mutassuk Magicet!
Először is mindenkinek jó napot… szép délutánt kívánok!
Mivel…
elkaptam a HIV-vírust,
ezért mától visszavonulok a Lakersből.
De tisztáznám,
hogy nem vagyok AIDS-beteg.
Mert tudom, hogy sokan ezen agg… sokan kérdezték.
A HIV-vírust kaptam el…
Nagyon fog hiányozni a kosárlabda.
És…
mostantól én leszek a HIV-vírus arca.
Egy újabb kihívás az életemben, amit…
Most… Nincs sok választásom.
Túl kell lendülnöm a dolgon,
és túl is fogok.
Ma egy személyes hírrel kezdünk.
A kosaras sztár Magic Johnson megerősítette…
A hír olyan sokkoló és váratlan,
hogy beszámolni is nehéz róla.
Most érkezett a hivatalos bejelentés.
Véget ér a világ egyik leghíresebb sportolójának karrierje.
Csupán 32 éves még.
Az emberek mindenhol
Magic Johnson kosaras sztárról beszélnek.
Magic felhívott, és elmondta a hírt.
És én is úgy voltam, mint minden amerikai.
Lesokkolt a hír, teljesen lefagytam.
Hogy ilyen váratlan dolog történik… Ez…
Szomorú volt a tegnapi nap.
Tudom, nem halt meg, de mintha e-egy fivérem halt volna meg,
egy családtagom.
Emlékszem, az irodámban sírtam.
Kétségbeestem. Emlékszem, hogy elsírtam magam.
Mind azt hittük, hogy meg fog halni.
Életben van, de nincs túl jól.
De nem akarjuk őt temetni.
Szívfacsaró volt. Nemcsak azért…
BARACK OBAMA ELNÖK
…mert kitűnő kosaras volt,
de a lelkesedése, a jó kedélye miatt is,
ez része lett a kultúránknak.
Sok ember vágyik a barátságodra,
amikor a kosár alatt nyomod a passzokat meg gólpasszokat.
De ilyenkor derül ki, kik is az igazi barátaid.
Ha fel akarja hívni rá a figyelmet, akkor talán hasznos lenne…
Nem a pletykalapokban, meg nem tolakodóan,
de hasznos lenne, ha beszélne a szexuális életéről,
arról, hogyan kaphatta el az AIDS-et.
Hogy kapta el?
Miért olyan fontos ez? Mit számít ez?
A „MELEGVÍRUS” TERJEDÉSE
Az alapján ítéljük meg a betegeket, hogy hogyan kapták el.
Eddig mindenki azt gondolta, hogy melegek és intravénás droghasználók kapják el.
HAWAIIRA MENEKÜL MAGIC A TÁMADÁSOK ELŐL
Az AIDS-et övező kíváncsiság…
HOGYAN KAPTA EL AZ AIDS-ET A VAD SZEXUÁLIS ÉLETE
…sokszor egy kérdésre korlátozódik:
Hogy kapták el?
Johnson az életmódjáról beszélt:
„Én elég sok nőt elszórakoztattam”…
CSÁBÍTÁSSAL TELI ÉLET AZ EXLAKERES VAD ÉLETMÓDJA
…„legtöbbjükkel nem védekeztünk.”
BOCSÁNAT, DE MAGIC NEM HŐS
Hol a morális üzenet,
nem a megelőzés fontosságát kéne hangsúlyoznia?
Megtudtam, hogy AIDS-es,
úgyhogy most már nem hordom a mezét.
MAGIC ’AGGLEGÉNYÉLETE’ VEZETETT AZ AIDS-HEZ
A HOMOSZEXUÁLIS VÁDAKAT TAGADJA
El kellett fogadnom azt, hogy ez hozzátartozik.
A TÖBBI ÁLDOZAT: MAGIC NŐI
Nem lehettem… ideges,
bár az voltam.
„Most mihez kezdjek magammal?”
Emlékszem, arra gondoltam: „Ez nem te vagy.”
Nyolcból három Larrynek. Három…
Ez már egy másik csapat, Magic Johnson irányítása nélkül.
Ez egyértelmű.
Nagyon sajnáltam magam.
Szeretetre volt szükségem.
Kellett valami, ami felvidítson
a HIV-diagnózisom után.
Senki sem árulja el, hogyan kapta el Magic a betegséget,
de most az a lényeg, hogy kezd valamit a helyzettel,
az AIDS-kutatás és a biztonságos szex mellett fog kampányolni.
Ebbe bele is vág ma,
ugyanis a The Arsenio Hall Show vendége lesz.
Csörög a telefon, felveszem, Magic az.
Azt mondja: „Szerepelni akarok a műsorban, hogy Amerikához szóljak.”
Én meg: „Hé, ezt nem Larry Kingnél kéne inkább?”
Azt mondta: „Nem. Nálad lesz.
Együtt csináljuk.”
BARÁT, HUMORISTA
„Segíts, hogy örökké élhessek!” Ezt sosem felejtem el.
„Hogy örökké élhessek!”
Amikor kijött…
Emlékszem, milyen hosszú tapsot kapott.
Ember!
Még egyszer hallanom kellett az éljenzést.
És hallottam is.
Kellett valami, hogy jobban érezzem magam,
ebben az új helyzetben.
És Arsenio megadta ezt nekem.
Annyira feldobott!
Hittem, hogy jobban leszek.
Nem akartam elvállalni,
mert tudtam: lesznek kérdések, amiket muszáj lesz feltennem Earvinnek.
És barátként nem akartam.
De ő azt mondta:
„Ne fogd vissza magad!
Tegyél fel minden kérdést, úgy, mintha akármilyen vendéged lenne!”
Nyilván vannak olyan emberek, akiknek megfordul a fejében,
hogy ez a betegség homoszexuális kapcsolatokban terjed.
A szemembe nézett, és azt mondta:
„Minél több embernek el kell mondanom,
mert sokan azt hiszik, hogy ez csak a melegek betegsége.
Nem gondolják, hogy bárki elkaphatja.”
Bush elnök meghívta Magicet, hogy csatlakozzon az AIDS-bizottsághoz.
Johnson még gondolkozik azon, hogy elvállalja-e.
Írtam neki egy személyes levelet nemrég, és megírtam neki, hogy tudom,
mennyiféle módon lehet segíteni az embereket,
és szeretném, ha csatlakozna hozzánk.
Elmentem DC-be, hogy Bush elnökkel találkozzam,
úgy döntöttem, csatlakozom.
Itt van pénz, forrás, megelőzés, kutatás, gondoskodás.
Úgyhogy mutatok neki néhány adatot,
ami le fogja sokkolni.
’MAGIC’ JOHNSON AZ AIDS-BIZOTTSÁGBAN
Először is többet akartam tudni,
nemcsak a betegségről,
hanem arról is, milyen hatása van a fekete közösségre.
Earvin „Magic” Johnson új zakót viselt az eseményen.
Az új zakóját az új szerepéhez igazította,
Országos Aids-megbízottként.
Nincs, ki képviseljen minket, Magic.
Nincs senki, aki kiállna értünk, és a gondjainkról beszélne.
Szükségünk van rád.
Akkor minden nagyon más volt, 1991-ben.
Volt, aki nem rázta meg Earvin kezét, nem ölelte meg.
Azt hallottam, a WC-ülőkéről is el lehet kapni.
- Nem félsz tőle? - Én úgysem kapom el.
Félre kell tennünk az előítéleteket a fertőzöttekkel szemben.
Objektíven kell néznünk a dolgot.
HOMOSZEXUÁLIS VÍRUSOK FENYEGETIK A CSALÁDOKAT
Ez egy átadható fertőzés,
pontosan tudjuk, hogyan lehet elkapni,
és azt is, hogyan nem lehet elkapni.
És ezt nagyon fontos folyamatosan hangsúlyoznunk.
Egyre több dolgot tudtam.
Kiokosítottam magamat.
Beszélnem kellett róla.
Segíteni akarnak. Azt mondták: „Sok pénzt kell gyűjtenünk,
fel kell világosítani az embereket a HIV-ről és az AIDS-ről,
hogy többet tudjanak ezekről a dolgokról.”
Én mindig is nagyon aktív szereplő voltam,
szóval nem hagytam, hogy a HIV megakadályozzon ebben.
JOHNSON KÉRÉSE
Mindig is tudta, kicsoda Earvin, és kicsoda Magic.
MAGIC MEGTÖRI A JEGET?
AZ AIDS-AKTIVISTÁK JOHNSONRA SZÁMÍTANAK
Mindig is tudta, hogy kivételes lehetőség
a helyzetének kiaknázására és a felelősségvállalásra,
ha inkább Magic Johnsonként jár el.
Voltak, akik többet akartak,
akik az egész történetet akarták.
MAGIC JOHNSON CSÁBÍTÁSSAL TELI VILÁGA
Felvállalta az életmódját.
A nőknek különféle fantáziáik vannak. Valaki két, három emberrel is akarja.
Egyszer hat nővel szexeltem egyszerre. Ez ilyen…
- Hat nővel? - Hat nővel.
Ha az a kérdés, jó volt-e, igen, jó volt.
De… megfizettem az árát.
Tudtál a többi nőről?
Nem igazán. Úgy nézett ki a dolog, hogy…
Távkapcsolatban éltünk
- elég sokáig. - Mert táv…
Ezt nemigen lehet előre látni…
- Hogy… - Igen.
Meg LA-ben lakott, ilyen életmódot élt.
Sosem haragudtam meg miatta.
Gondolom, azért, mert először halálfélelmem volt,
aztán kicsit fellélegezhettünk.
Lassan próbáltuk kitalálni, hogy oldjuk meg.
Javasolták, hogy Earvin vigyázzon az egészségére,
mert sok múlik az ember immunrendszerén.
Úgyhogy nagyon odafigyelt a rendszeres edzésre.
Reggelente futok és súlyzózom.
Termeket bérelek ki,
a UCLA-t, Sports Club/LA-ket, hétvégente, késő este.
Így…
Majdnem mindennap játszom.
Várj…
De mindent meg akartam tenni az emberek felvilágosításáért.
Sokan félnek beszélni az AIDS-ről.
De pont, hogy beszélni kell róla.
Magic Johnson mindenkinél többet tett…
BILL CLINTON ELNÖK
…a stigma megtöréséért.
Mert az egész ország szerette és tisztelte.
És mert látták, hogy még mindig küzd.
Milyen hatással van Earvin „Magic” Johnson kisugárzása
az amerikai kosárlabda világára?
Nézzük csak!
Tavaly november 7-én visszavonult, amikor HIV-vel diagnosztizálták.
Mégis, amikor ma kihirdették az All-Star szavazást,
Magic második lett a Western Conference hátvédei között.
Közeledett az All-Star-meccs.
Earvin vezette a szavazást…
SZAVAZZ AZ NBA ALL-STARSRA
…de a szereplése még kérdéses volt.
Néhány játékos ódzkodott…
AZ NBA ÜGYVEZETŐJE
…vele játszani,
mert féltek, hogy ha megsebesülnek, akkor elkapják a betegséget.
Rengeteg a félelem, szorongás és bizonytalanság
a profi sportolók részéről is.
Volt pár pletyka arról, hogy bojkott készül,
AZ NBA MEGBÍZOTTJA
és pert is emlegettek.
Még annál is nagyobb volt a tét, mint akkor gondoltam.
A kosárlabda erőszakos sport. Összeütköznek, egymáshoz érnek, vér…
Mindenhol vér van.
Én nem akarnék olyan ember ellen játszani, aki HIV-pozitív.
Nézzék meg az NBA-sek kezét!
BEDOBÓ
Tele vannak sebekkel, belekapnak körömmel,
meg egy csomószor van, hogy könyökkel eltalálják a szánkat.
És vérzel, ő is vérzik.
Megtörténhet, még ha… kicsi is rá az esély.
Sok játékos félt ettől.
De Magic a barátom volt, játszani akartam ellene.
Én mindig is örültem annak,
ha Magic Johnson ellen játszhattam.
Szerepelt egy nickelodeonos műsorban.
Elkezdődött a műsor,
ott volt pár gyerek, akik AIDS-esek voltak.
Azt üzenem, hogy veled is megtörténhet.
Én vagyok rá a példa.
Azért, mert védekezés nélkül szexeltem.
Mondani akartál valamit?
Szeretném, ha mások is tudnák: normális emberek vagyunk.
Ó! Ne sírj!
Ne sírj!
Normális emberek vagyunk. Igen.
És szeretnéd, ha így is bánnának veled, ugye?
Hogy együtt játszhass a barátaiddal,
meg elmenjenek hozzád,
ott aludjanak nálad, meg ilyenek, ugye?
Ugye? Igen.
Nem baj, hogy sírsz. Nem baj.
Nem tudtam, hogy neki is ugyanolyan rossz volt.
Voltak, akik elpártoltak tőle…
HIV/AIDS-AKTIVISTA
…megszakították vele a kapcsolatot. De mondom:
„Ő Magic Johnson.”
ELLENZIK MAGIC JOHNSON SZEREPLÉSÉT
Hogy bánhatnak vele így?
Amikor Magicet HIV-vel diagnosztizálták,
David személyes ügynek tekintette.
Ez egy nagyon bátor, hősies ember, és hősies tett.
És mindannyian támogatjuk őt.
Egyrészt Magic mellett akart állni,
másrészt meglátta benne a lehetőséget a társadalmi változásra,
a súlyos előítéletek leküzdésére.
A sportról van szó.
AZ NBA MEGBÍZOTTJA
Az emberségességről, meg Magicről.
Úgyhogy nem kértem sok véleményt,
mert úgyis rengeteget kaptam volna,
azt mondtam: „Jó, játszik.”
Magic Johnson visszavonult a Lakersből az AIDS-e miatt,
de most mégis játszani fog az NBA All-Star meccsén.
Egyértelmű, hogy a meccsnek mekkora jelentősége van,
főleg a kezdő és újonc játékosok körében.
Ám a pillanat most mégis Magicé,
a nagyszerű játékosé,
akinek szurkolhatnak a rajongók.
A 32-es játékos már nagyon várja a vasárnapot.
Ha elindul a meccs,
ha már a pályán leszek, minden rendben lesz.
A kosár mindig az életem része marad.
Felhívtam a megbízottat: „Stern megbízott,
tudom, hogy az orlandói aréna tele van,
de nagyon szeretnék gyakorolni.”
Azt mondta: „Earvin, este 11-12-ig
nem is lesz szabad a hely.”
Mondtam, hogy jó, majd megyek akkor.
Odamentem, és órákig dobálgattam.
Aztán odamentünk Orlandóba…
és volt egy csomó játékos, aki bojkottálni készült a meccset.
Pedig nem is vettek részt játékosként.
Összehívtam egy megbeszélést, kiálltam a 23 játékos elé,
és azt mondtam: „Ez nem szavazás kérdése lesz…
Magic játszani fog ezen a meccsen.
És mind befogadjuk majd.
Nemcsak hogy befogadjuk, de szívesen is látjuk.”
Fontos pillanat volt ez.
A PISTONS IRÁNYÍTÓJA
Azt akartam, hogy a játékosok ne csak kezet rázzanak vele,
de meg is öleljék.
Íme a 12-szeres All-Star-válogatott,
Earvin „Magic” Johnson!
Jön a 42-es, Magic ér hozzá először.
Magic!
Lazán kezdtünk bele.
Dennis Rodman olyan sokszor nekem jött,
hogy az igazából azt jelezte a többieknek:
„Aha! Dennis nem kíméli. Akkor mi sem finomkodunk.”
És minden félelem elszállt.
Végre az elememben vagyok.
- Dobom a félrenézős passzokat. - Újabb szuper passz.
Nyomom a horogdobásokat, a betöréseket.
Egyből ráéreztem a labdára.
Az elememben voltam, iszonyat jó volt.
„Azta, de hiányzott!”
Magic Johnson.
Nem számított, ki van előttem.
Éreztem, hogy mindenképp betalálok.
Johnson! Kétszer egymás után.
Az MVP-címre hajt.
Sosem felejtem el a végét.
Hárompontos? Az? Az! Ez az!
Még volt egy kis idő, és az összes játékos kijött a pályára.
Nagyszerű érzés volt!
Azt mondták: „Kész, vége a meccsnek.
Vége a show-nak.”
Magic, te lettél a legértékesebb játékos.
Rendkívül bátor ember vagy!
Ez a pillanat a tiéd! Gratulálok!
Azon a meccsen David Stern megbízottal sikerült
megváltoztatni az emberek hozzáállását
a HIV-vel és az AIDS-szel kapcsolatban.
Az az egy meccs mindent megváltoztatott.
Magic önbizalmat adott azoknak, akik szintén elkapták a betegséget,
hogy nem halálos ítéletet jelent,
és kérjék a kormánytól,
meg az egészségügytől, hogy vegyék komolyan ezt a betegséget.
A bizottság jó ötlet volt.
Viszont nem jutott elég forrás rá.
A bizottság vezetői nem szívvel-lélekkel csinálták.
A fókusz inkább a fehéreken volt,
nem a feketéken vagy a barna közösségeken.
Amerikában az AIDS a kisebbségek körében terjed a leggyorsabban.
A közösségünk azért szenved ettől,
mert nincs megfelelő egészségügyi ellátás.
A kormány úgy látja: „Ezek az emberek nem számítanak,
úgysincs rájuk szükségünk.”
Úgy érezte, hogy nem haladnak elég gyorsan a dolgok.
Nem volt annyi befolyásuk, mint kellett volna.
Volt egy vitám a Fehér Házzal.
Azt mondtam: „Ki kell lépnem a bizottságból,
ha érdemi változásokat akarok elérni, jobban belevetem magam a dologba.”
Magic Johnson ma bejelentette, hogy kilép az Elnöki AIDS-bizottságból,
azzal vádolja a Bush-kormányt, hogy nem veszik elég komolyan az ügyet.
Végül azt mondtam: „Tudjátok, mit? Earvin Johnson leszek.
Inkább saját magamra hallgatok.”
Megalapította a Magic Johnson Alapítványt.
Az volt a küldetésünk, hogy felvilágosítást adjunk a betegségről,
valamint a HIV-klinikákat is támogatni akartuk.
Látom, Lakers-sapkád van!
Igen. Igen.
A kaliforniai Inglewoodban számos sztár jelent meg,
hogy Magic Johnson alapítványát támogassák.
Kosaras vagyok.
De nem NBA-s. Ha akarnék, játszhatnék.
De most jó, hogy körbeutazhatom a világot,
így nemcsak kosarazom, hanem a HIV-re és az AIDS-re is felhívhatom a figyelmet.
MAGIC VISSZATÉR?
Mindenki arra kíváncsi, visszatér-e.
MAGIC NEM ZÁRJA KI AZ NBA-S VISSZATÉRÉST
A Lakers visszavonja a 32-es számot.
A kulcsszó itt a számon, és nem magán Johnsonon van.
Magic még mindig nem döntötte el,
hogy véget érjen-e az NBA-s karrierje.
Remélem, ha tényleg visszatérek,
akkor nem bánjátok, hogy meg kell ismételni az egészet.
Aztán jött egy csodálatos kezdeményezés,
a Dream Team.
ELIZABETH GLASER EMLÉKÉRE
A feliratot fordította: Alimuradov Dóra